കോണ്ഗ്രസിനെ പിന്തുണച്ച് ദീപ ടീച്ചര് പോലും എത്തുമ്ബോള്. ഇന്ധനവില വര്ദ്ധനവില് പ്രതിഷേധിച്ച് കൊച്ചിയില് കോണ്ഗ്രസ് നടത്തിയ റോഡ് ഉപരോധത്തിനെതിരെ പ്രതിഷേധിച്ച നടന് ജോജു ജോര്ജിന് സോഷ്യല്മീഡിയയില് അഭിനന്ദനപ്രവാഹമാണെങ്കിലും ജോജുവിന്റെ പഴയവീഡിയോയു പങ്കുവെച്ച് വിമര്ശനമുന്നയിക്കുന്നവരും കുറവല്ല. ഇതില് ഏറ്റവും ശ്രദ്ധേയമായത്, സിപിഎമ്മോ ഡിവൈഎഫ്ഐയോ നടത്തുന്ന സമരത്തിനെതിരെ ഇത്തരത്തില് പ്രതികരിക്കാന് ജോജുവിന് ധൈര്യമുണ്ടാകുമായിരുന്നോ എന്ന ചോദ്യമാണ്. ഉറപ്പായും ജോജു ഇത്തരത്തില് പ്രതികരിക്കുമായിരുന്നില്ല. കോണ്ഗ്രസുകാരോട് ആര്ക്കും എന്തും ആകാമെന്നതാണല്ലോ ധാരണ. തന്റെ സമ്ബത്ത് താന് അധ്വാനിച്ചുണ്ടാക്കിയതെന്ന് ജോജു പറയുമ്ബോള് ആരായാലും ഒരു സിനിമാപ്രവര്ത്തകന്റെ അധ്വാനത്തില് ഫലത്തില് സാധാരണക്കാരന്റെ വിയര്പ്പിന്റെ അംശമുണ്ട് എന്നതാണ്. രമ്യ ഹരിദാസ് എംപി പറഞ്ഞതിങ്ങനെ, മിസ്റ്റര് സിനിമാതാരം താങ്കള്ക്ക് തെറ്റി ഇത് കേരളമാണ്. അനീതിക്കെതിരെ പ്രതികരണവും പ്രതിഷേധവും രക്തത്തിലലിഞ്ഞവരാണ് മലയാളികള് കോണ്ഗ്രസുകാര്. അത് മറക്കേണ്ട. അവിടെയുള്ള ഒരു കോണ്ഗ്രസുകാരനും പ്രതിഷേധിച്ചത് വ്യക്തിപരമായ ആവശ്യങ്ങള്ക്കല്ല സമൂഹത്തിനു വേണ്ടി ആണെന്ന് നിങ്ങള് മറക്കാന് പാടില്ലായിരുന്നു . ഒരു സിനിമയ്ക്ക് നിങ്ങള് കോടികളോ ലക്ഷങ്ങളോ പ്രതിഫലം വാങ്ങിക്കുന്നുണ്ടാകും തെരുവില് ഓട്ടോ ഓടിച്ചും കൂലിപ്പണിയെടുത്തും കഷ്ടപ്പെടുന്നവന്റെ വിയര്പ്പ് തുള്ളിയാണ് നിങ്ങള് പടുത്തുയര്ത്തിയ വീടും ഉണ്ണുന്ന ചോറും എന്ന് മറക്കണ്ട. രായ്ക്കുരാമാനം വില കൂട്ടുന്ന ഇന്ധനവില നിങ്ങള്ക്ക് പ്രശ്നമല്ലായിരിക്കാം. അന്നന്നത്തെ അന്നത്തിന് വേണ്ടി അധ്വാനിക്കുന്ന പാവപ്പെട്ടവന് അത് തീവ്ര പ്രശ്നമാണ്. ടാക്സി, ബസ് തൊഴിലാളികള് പട്ടിണിയിലാണ് സാധാരണക്കാരുടെ കുടുംബ ബജറ്റ് താളം തെറ്റിയിരിക്കുന്നു അത് മറക്കരുത് ആര്ഭാടത്തിലെ തിളപ്പിനിടയില് പാവപ്പെട്ടവനെ കാണാതെ പോകരുത് കുറച്ച് കൂടി ഉത്തരവാദിത്തം കാണിക്കൂ നിങ്ങള് ഒരു മലയാളി അല്ലേ? എന്നായിരുന്നു രമ്യ ഹരിദാസ് ചോദിച്ചത്. ജോജു കോണ്ഗ്രസ് ഏറ്റുമുട്ടലിനെ ഡിവൈഎഫ്ഐ രാഷ്ട്രീയമായി ഉപയോഗിക്കാന് ശ്രമിക്കുന്നതിന്റെ ഭാഗമായാണ് ജോജുവിനെ പിന്തുണക്കുന്നത് എന്ന് ആര്ക്കാണ് അറിയാത്തത്. ഇതിനേക്കാള് ജനദ്രോഹ സമരങ്ങള് നടത്തിയിട്ടുള്ളവരാണ് ഈ ഇടതുപക്ഷക്കാര്. മാത്രമല്ല ഇന്ധന വില വര്ദ്ധനവില് കേരള സര്ക്കാരിന്റെ പങ്കിനെക്കുറിച്ചും അവര്ക്ക് ഒന്നും മിണ്ടാനില്ലല്ലോ. സൈബര് സഖാവ് എന്ന് ഓണ്ലൈന് മാധ്യമങ്ങള് വിശേഷിപ്പിക്കുന്ന കേരളവര്മ കോളജിലെ അധ്യാപിക ദീപ നിശാന്തിന്റെ ഫെയ്സ്ബുക്ക് പോസ്റ്റ് ഏറെ ശ്രദ്ധേയമാണ്. പെട്രോള് വിലക്കയറ്റത്തിന്റെ സൂക്ഷ്മാനുഭവങ്ങളെപ്പറ്റി പ്രിവിലേജ്ഡ് ആയ നമ്മളില് പലരും അജ്ഞരാണ്. സ്വന്തം കാല്ച്ചുവടുകളാണ് ലോകത്തിന്റെ അളവുകോലെന്ന് തെറ്റിദ്ധരിക്കുന്നവരാണ്. മക്കളെ രണ്ടു പേരെയും സ്കൂളില് കൊണ്ടുപോയിരുന്ന ഓട്ടോക്കാരന് ഇനി ഓട്ടോ എടുക്കുന്നില്ലത്രേ അയാള്ക്കീ പെട്രോള്വില താങ്ങാന് പറ്റുന്നില്ല.. ആയിരം രൂപയ്ക്ക് ഓടിയാല് 600 രൂപയ്ക്ക് പെട്രോളടിക്കേണ്ട അവസ്ഥയാ ടീച്ചറേ.. വേറെ വല്ല പണിക്കും പോവാണ് നല്ലത്.. ഇത് നിര്ത്തി എന്ന് പറഞ്ഞത് അതിശയോക്തിയാണോ എന്നെനിക്കറിയില്ല.. എന്തായാലും പത്തു മുപ്പത് വര്ഷമായി ചെയ്തിരുന്ന തൊഴിലാണ് അയാള് ഇക്കാരണം കൊണ്ട് ഉപേക്ഷിക്കുന്നത്. വാര്ദ്ധക്യത്തോടടുക്കുന്ന ഈ സമയത്ത് മറ്റു തൊഴിലന്വേഷിക്കേണ്ടി വരുന്ന ഗതികേടിലെത്തി നില്ക്കുന്നത്.. അയാള് മാത്രമല്ല മറ്റു പലരും ആ അവസ്ഥയിലെത്തിയിട്ടുണ്ട് എന്നത് ഒരു സാമൂഹികയാഥാര്ത്ഥ്യം തന്നെയാണ്. നമ്മളില് പലരും പ്രിവിലേജുകളിലൂടെ കടന്നു വന്ന്, ഒരു സമരത്തിലും പങ്കെടുക്കാതെ, മേലുനോവുന്നിടത്തു നിന്നെല്ലാം ഒഴിഞ്ഞുമാറി, വ്യക്തിപരമായ സംഘര്ഷത്തിനപ്പുറം ഒരു സാമൂഹിക സംഘര്ഷത്തിലും ഭാഗഭാക്കാകാതെ നിഷ്പക്ഷമതികളായ അദ്ധ്യാപകരുടെ കണ്ണിലുണ്ണികളായി വിദ്യാഭ്യാസം പൂര്ത്തിയാക്കി കടന്നു പോന്നപ്പോഴും തെരുവിലിറങ്ങി നമുക്കു വേണ്ടി ശബ്ദമുയര്ത്തുന്ന മനുഷ്യരുണ്ടായിരുന്നു. നമുക്കു പോകേണ്ട ബസ്സില് നമ്മളെ കയറ്റാതിരുന്നാല്, ബസ്സ് കൂലി വര്ദ്ധിപ്പിച്ചാല് ഫീസ് വര്ദ്ധിപ്പിച്ചാല്, അവകാശങ്ങള് നിഷേധിച്ചാല് നമുക്കു വേണ്ടി അവര് ഓടി വരുമായിരുന്നു. ശബ്ദമുയര്ത്തുമായിരുന്നു. മുന്നോട്ടു നടന്നതും, ജയിച്ചു മുന്നേറിയതും, തോല്ക്കാനും ഇടയ്ക്ക് വീണുപോകാനും അടിയേല്ക്കാനും സമരം ചെയ്യാനും കുറേപ്പേരുണ്ടായതു കൊണ്ടു തന്നെയാണെന്ന തിരിച്ചറിവ് ഇന്നുണ്ട്.. തെരുവില് സമരം ചെയ്തവരുടെ ചെറുത്തുനില്പ്പുതന്നെയാണ് നമ്മുടെയൊക്കെ ഇന്നത്തെ അന്തസ്സുറ്റ സാമൂഹിക ജീവിതം. അരാഷ്ട്രീയതയെ താലോലിക്കുന്നതില് ചില അപകടങ്ങള് കൂടിയുണ്ട് എന്ന ബോധ്യത്തില് ഇന്നലെ പെട്രോള്വിലവര്ധനവിനെതിരെ തെരുവില് നടത്തിയ സമരത്തെ പിന്തുണക്കുന്നു. എന്നാണ് ദീപ നിശാന്ത് ഫെയ്സ്ബുക്കില് കുറിച്ചിരിക്കുന്നത്.The post കോണ്ഗ്രസിനെ പിന്തുണച്ച് ദീപ ടീച്ചര് പോലും എത്തുമ്ബോള്. first appeared on MalayalamExpressOnline.